
Da li je muškarcima dopušteno igrati i plesati na svadbenim i drugim proslavama?


* 
* 
* 
* 
* 
* 
* 

 
Da li je muškarcima dopušteno igrati i plesati na svadbenim i drugim proslavama?

U prva tri stoljeća islama muškarci nisu igrali, niti je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, poučio ashabe da se raduju na takav način. Ovo zlo doživljava svoju kulminaciju kada se ples ili uvrtanje ramenima smatra ibadetom koji čovjeka približava Allahu. Da je u tome bilo kakva dobra, prve generacije bi nas, sigurno, pretekle u tome.


Ibnul-Kajjim kaže: “Nije bilo poznato u prva tri stoljeća ni u Medini, ni u Mekki, ni u Šamu, ni u Jemenu, ni u Egiptu, ni u Horosanu, ni u Iraku da su se ljudi iskupljali i slušali muziku (…), niti je između njih iko plesao.” (Vidjeti: *Risaletus-sema*, str. 325, od Ibnul-Kajjima.)


Ibn Akil Hanbeli smatra da je ples zabranjen ajetom u kojem Uzvišeni kaže: ***“*****I ne hodi po zemlji nadmeno…”** (Vidjeti: *El-Džamiu li ahkamil-Kur’an*, 10/268. El-Isra, 37.) Imam Sanani govorio je: “Ples i aplaudiranje simboli su velikih grješnika i pokvarenjaka.” (Vidjeti: *Subulus-selam*, 3/131.) Prvi ko je izmislio ples jeste Samiri i njegovi sljedbenici kada su se odmetnuli i počeli obožavati tele. (Vidjeti: *Avnul-Mabud*, 13/187.) Islamski učenjaci žestoko su osudili takav postupak. (Vidjeti: *El-Medhal*, 3/117, od Ibnul-Hadždža, *Telbisu ***[Iblis](https://pitajucene.com/search/iblis/questions/ "Pretraži pitanja o iblisu")****, str. 230, *Medžmatul-fetava*, 11/325, i *Es-Silsiletus-sahiha*, 3/307.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


